অর্ধশত বছর ধরে রিকশার প্যাডেল ঘুরিয়ে জীবন চালাচ্ছেন। কিন্তু শরীরটা এখন আর পরিশ্রম নিতে পারছে না। তার পরও সংসারের ঘানি টানতে হাড়ভাঙা পরিশ্রম করে যাচ্ছেন ত্রিশাল উপজেলার পাঁচপাড়া গ্রামের আব্দুল জব্বার। বয়স ৮০ ছুঁইছুঁই। এখনো অবসরে যাওয়ার সুযোগটুকু পাননি। তিনি ত্রিশাল পৌরসভার নওধার এলাকার মৃত আরফান আলীর ছেলে। ভিক্ষাবৃত্তিকে কঠিনভাবে ঘৃণা করেন এই প্রবীণ রিকশাচালক। চিৎকার করে বলে ওঠেন, ‘না খেয়ে মরে যাব, তবু ভিক্ষা করব না।’